ม็อบชุมชนนับพันบุกคลังเร่งแก้หนี้
สมาพันธ์ชุมชนประเทศไทย(ส.ม.ช.)ยกพลกว่า 1,000 คน บุกกระทรวงการคลังตั้งเวทีท้วงรัฐบาลแก้หนี้นอกระบบไม่หมด พร้อมเรียกร้องปล่อยกู้เพื่อประกอบอาชีพโดยไม่ต้องมีผู้ค้ำประกัน
25 ม.ค. 2554

สมาพันธ์ชุมชนประเทศไทย(ส.ม.ช.)ยกพลกว่า 1,000 คน บุกกระทรวงการคลังตั้งเวทีท้วงรัฐบาลแก้หนี้นอกระบบไม่หมด พร้อมเรียกร้องปล่อยกู้เพื่อประกอบอาชีพโดยไม่ต้องมีผู้ค้ำประกัน
นายจำรัส อินทุมาร ประธานสมาพันธ์ชุมชนแห่งประเทศไทย และหัวหน้าพรรคไทยพอเพียง กล่าวว่า สมาพันธ์ชุมชนแห่งประเทศไทย(ส.ม.ช.)ได้ขอเข้าพบ นายกรณ์ จาติกวาณิช รมว.คลัง เรียกร้องให้รัฐบาลแก้หนี้นอกระบบและกู้เงินทุนประกอบอาชีพเมื่อวันที่ 25 ม.ค. 2553  โดยขณะนี้รัฐบาลแก้ปัญหาหนี้นอกระบบไปได้ 5 แสนราย แต่ยังเหลืออีก 6 แสนรายที่ยังไม่ได้รับการโอนหนี้เข้าในระบบ 
ทั้งนี้ การกู้เงินเป็นทุนในการประกอบอาชีพไม่ได้เป็นไปตามที่เรียกร้องไว้ โดยประชาชนที่สามารถกู้ได้มีไม่ถึงร้อยราย เนื่องจากต้องมีข้าราชการหรือ ผู้มีเงินเดือนมาค้ำประกัน ทั้งที่รัฐบาลตั้งเป้าปล่อยกู้ให้ถึง 1 ล้านราย  ดังนั้น รัฐบาลควรมีการแก้เงื่อนไขให้ผู้กู้ที่เป็นคนดีที่เชื่อถือได้ ก็สามารถค้ำประกันเงินกู้ และถ้าไม่มีผู้ค้ำประกันก็จะให้ บสย.(บรรษัทประกันสินเชื่ออุตสาหกรรมขนาดย่อม)มาค้ำประกันแทน